Z A P I S N I K
13. sjednice Vijeća Mjesnog odbora Cvjetni trg
održane 26. lipnja 2022. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg: Milena Bekić Milinović, Dragan Hrnjak, Nela Jantol, Nebojša Gavrilov i Matea Vučić.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno svih 5 članova Vijeća, čime su stečeni uvjeti za raspravu i pravovaljano odlučivanje.

Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni dnevni red s jednom dopunjenom točkom:


DNEVNI RED
1. Problemi u Prolazu sestara Baković
1. Prijedlog prioriteta Plana komunalnih aktivnosti za 2023.
1. Pitanja i prijedlozi


Ad.1. Problemi u Prolazu sestara Baković
Stanar Prolaza sestara Baković prisustvuje sjednici i izlaže probleme u Prolazu sestara Baković. Upozorava na višemjesečno uzurpiranje pješačke zone, a samim time i javnog prostora koje se dešava u samom centru Zagrebu u Prolazu sestara Baković - radi se o ugostiteljskim objektima "Miškec Bar" i "The Beertija (Štorija)".
Naime, navedena dva ugostiteljska objekta postavili su na svoju ruku terase koje se sastoje od masivnih stolova, stolica, suncobrana, vanjskih šankova i točionika, zimi i grijalica, tendi, lampi i dodatnih rekvizita. Uz stalno postavljenih dvadesetak stolova, ovisno o potrebi i najčešće početkom vikenda, u četvrtak, petak i subotu iznose se i dodatni stolovi i barski stolci.
Također, navedeni ugostiteljski objekti svoju djelatnost tijekom večeri i noći ne zamišljaju kao caffe bar već kao noćni klub /bar /birtiju pa puštaju vrlo glasnu muziku. Uz puštanje glasne muzike posebice prednjači Miškec Bar zbog kojeg stanari često moraju zvati policiju na uredovanje, ali koji usprkos tome nastavlja sa svojom praksom rada. Uz samu muziku, alkohol u kombinaciji sa brojem gostiju rezultira sa konstantnom galamom, bukom i deranjavom do kasnih noćnih sati, točnije do iza ponoći.
Naglašava da nikad u povijesti Prolaza, lokali koji se nalaze u njemu nisu bili izvorno zamišljeni kao ugostiteljski objekti. Upravo suprotno, bili su zamišljeni i bili su mjesta tihih obrta: zlatara, urara, krojača i trgovaca. Razlog tome je svakako i veličina samih prostora (nekoliko metara kvadratnih) kao i zbog same akustičnosti prolaza, a samim time i posljedica te akustičnosti za stanare prolaza.
Trenutna situacija u Prolazu sestara Baković je sljedeća:
Prolaz širine niti 5 metara u naravi, postaje koridor širine jednog metra i normalan, neometan prolaz prolazom nije moguć.
Stolovi su postavljeni u nekoliko redova širinom prolaza (gdje je izvorna širina prolaza 5 metara pa tako bude po 5 stolova po širini).
Terase ostaju postavljene konstantno, i noću, i vikendom i van radnog vremena, prisutne su čak u nesmanjenom obliku za vrijeme korištenja godišnjih odmora gore navedenih ugostiteljskih objekata.
Prolaz vatrogasnih i medicinskih vozila u slučaju nužde nije moguć.
Pristup stanara vozilima u slučaju nužde također nije moguć.
Zbog svega navedenog, prolaz se noću otežano pere ili ne pere zbog nemogućnosti prolaza vozila čistoće kao i zbog samog negodovanja ugostitelja / njihovih radnika.
S obzirom na broj stolova i terasa i brojnost posjetitelja istih, a s obzirom da navedeni ugostiteljski objekti ne zadovoljavaju minimalne tehničke uvjete za takvu vrstu ugostiteljske djelatnosti, prolaz je konstantno izuriniran, posebice u južnom dijelu pred bivšom mjesnom zajednicom. Taj prostor doslovce služi kao javni WC kako za malu tako i veliku nuždu, javni parking, odlagalište glomaznog otpada, također se otežano pere ili ne pere zbog parkiranih automobila.
Upozorava da vlasnici ugostiteljskih objekata, njihovi konobari i njihov gosti prolaz doživljavaju svojim do te mjere da tamo konstantno, posebice noću i vikendom dužinom prolaza, a pred izlaz iz Kina Europa parkiraju svoje automobile.
Odvoz smeća iz dvaju kontejnera koji se nalaze pred prostorom bivše mjesne zajednice je otežan ili nemoguć zbog parkiranih vozila.
Zbog svega navedenog stanari zahtijevaju da se:
1) Trajno uklone postavljene terase i zabrani njihovo ponovno postavljanje u bilo kojem obliku.
2) Na fizički način onemogući parkiranje u prolazu (postoji više opcija)
3) Postavi video nadzor dužinom cijelog prolaza kako bi se pratilo i evidentiralo stanje u prolazu.
4) Dodatno osvijetli prostor uz mjesnu zajednicu koji služi kao javni WC i odlagalište smeća i krupnog otpada.
5) Inicira postupak pretvaranja prolaza u prostor izvorne namjene, a to je kulturna zona tihih obrta kao i zabrane obavljanja djelatnosti ugostiteljskih objekata.
Napominje da među stanarima postoji fotodokumentacija stanja u prolazu unazad zadnjih 2 godine, a koje je bilježeno iz dana u dan. Sve te stotine fotografija mogu biti dostupne.
Članovi Vijeća zatim raspravljaju o mogućnostima rješavanja navedenih problema. Navode da će kontaktirati komunalno redarstvo i provjeriti imaju li navedeni ugostiteljski objekti sve potrebne dozvole za terase. Problem s bukom i širenjem terasa poznat je na cijelom području mjesnog odbora te se radi na pronalasku sustavnog rješenja. O problemu nepropisnog parkiranja se raspravljalo na prijašnjim sjednicama i u prijedlogu Plana komunalnih aktivnosti predložit će se postavljanje stupića ili rampe za sprječavanje parkiranja. Također za postavljanje videonadzora jednoglasno se donosi:


[bookmark: _Hlk114553262]ZAKLJUČAK
o postavljanju videonadzora u Prolazu sestara Baković

1. Vijeće Mjesnog odbora Cvjetni trg traži postavljanje videonadzora u Prolazu sestara Baković da bi se pratilo i evidentiralo stanje i posljedično onemogućilo nepropisno parkiranje, odlaganje otpada i uriniranje.

2. Ovaj se zaključak dostavlja Vijeću Gradske četvrti Donji grad na daljnje postupanje.


Ad.2. 	Prijedlog prioriteta Plana komunalnih aktivnosti za 2023.

Članovi Vijeća raspravljaju o donošenju prijedloga prioriteta Plana komunalnih aktivnosti za 2023. te donose sljedeći:

[bookmark: _Hlk114554396]ZAKLJUČAK
o Prijedlogu prioriteta Plana komunalnih aktivnosti za 2023.

1.	Prijedlozi i kratki opisi prijedloga prioriteta Plana komunalnih aktivnosti za 2023. Mjesnog odbora Cvjetni trg:
1. Postavljanje drvoreda u Berislavićevoj ulici
Usvojeni Plan komunalnih aktivnosti Gradske četvrti Donji grad za 2022. uključivao je elaborat za postavljanje drvoreda u Berislavićevoj ulici. Elaborat se očekuje do kraja godine (u trenu predlaganja PKA za 2023. nije još izrađen), pa bi na temelju tog elaborata pristupili i postavljanju drvoreda i osiguravanju sredstava za njega.
2. Uređenje dvorišta kod OŠ JJ Strossmayer
Predstavnici OŠ Josip Juraj Strossmayer na sjednici Vijeća Mjesnog odbora Cvjetni trg su izrazili potrebu za dječjom penjalicom u dvorištu škole. Najprikladnijim se čini kombinirano igralo u parku na Mažuranićevom trgu jer je sama konstrukcija izvedena u čvrstom metalu, a i nije predimenzionirana poput ostalih takvih poligončića, penjalica ili tobogančića drvene konstrukcije jer dvorište škole ima ograničene dimenzije.
Dodatno je potrebno zamijeniti postojeće dotrajale klupe i koševe za otpatke, ukupno 1 nova klupa model Stari Zagreb, obnova 11 klupa modela Stari Zagreb i 2 seta klupa i stolova (4 klupe i 2 stola), obnova  i 4 nova koša.
3. Onemogućavanje parkiranja u Prolazu Sestara Baković
Zaprimili smo više pritužbi građana oko stanja u ulici zbog nepropisnog parkiranja vozila, najviše ispred bivšeg prostora Mjesnog odbora Cvjetni trg. Potrebno je pronaći rješenje kako bi se to spriječilo, a opet omogućio prolazak vozilima hitne pomoći, vatrogasaca itd. Predlažemo postavljanje stupića ili rampe na automatsko spuštanje i dizanje kod ulaska (haustora) u ulicu iz Masarykove ulice, a prema uputama Gradskog ureda za promet. 
4. Zamjena česme na Cvjetnom trgu
Zamjena česme se već pokušava ostvariti dulje vremena kroz dopise koji su slani Gradskom uredu i Zavodu za zaštitu spomenika kulture i prirode, no nismo dobili upute o proceduri. Tražili smo proceduru zamjene česme na Cvjetnom trgu prema uputama Gradskog zavoda za zaštitu spomenika kulture i prirode. Navedena česma/pojilica nalazi se na upravljanju GSKG-a  i sastoji se od 3 preljevne mlaznice i slavine za vodu. Radi se o nereverzibilnoj fontani (voda na mlaznicama bi stalno curila) te su mlaznice desetak godina zatvorene jer se stvara trošak (procjena od 350.000 kn godišnje). Dodatno, mlaznice su nepraktične za ljude s posebnim potrebama i starije osobe te onemogućuju normalnu konzumaciju vode. Prostor Cvjetnog trga je turistički frekventno mjesto i nefunkcionalna česma ne predstavlja Grad Zagreb na prikladan način.
Potrebno je naglasiti i da je pravo na besplatnu i pitku vodu jedno od osnovnih ljudskih prava. Stoga želimo u što kraćem roku zamijeniti postojeću česmu novom, funkcionalnom i prilagođenom današnjim standardima.

2. Ovaj se zaključak dostavlja Vijeću Gradske četvrti Donji grad na daljnje postupanje.


Ad.3. Pitanja i prijedlozi

· Nela Jantol prenosi informacije s prethodne koordinacije s Vijećem Gradske četvrti da su dobili obavijest da će do kraja godine biti izvedene sve aktivnosti iz Plana komunalnih aktivnosti za 2022.
· Milena Bekić Milinović navodi da postoje gradski rasvjetni stupovi na privatnoj površini u Varšavskoj kod samostana sv. Vinka i na kojima ne postoji više rasvjetno tijelo, ali ih grad koristi za stavljanje božićnih ukrasa svake godine. 


Sjednica je završila u 20:25

Zapisnik sastavila: Nela Jantol



KLASA: 024-08/22-003/1328
URBROJ: 251-13-11-1-22-2
Zagreb, 26. lipanj 2022.


Predsjednica
Vijeća Mjesnog odbora
Cvjetni trg

